钦定古今图书集成/理学汇编/文学典/第117卷 > 李篯
## 钦定古今图书集成/理学汇编/文学典/第117卷 > 李篯

按《巢县志》，“篯原名芳春，字华仲，辛酉乡魁。幼负才名，
诗赋精卓，每创辟多奇，识者比为长吉之流。所著书
有《书点睛讲义》，刻诗有《啸月集》《西湖草》，又有《嚼梅艺
草》及《泰山游记》，未刻。崇祯末，庐凤灾荒，有请轸恤疏。
教官沂州，士风丕振。奔丧回，绅衿涕泪追送者载道。
卒以父死不获面诀，哀毁致疾终。生平行事，略见张”
《应元传》，又有吊诗曰：“青莲凋谢彩云孤，月出东山照
也无。此日马嘶才孰倚？他年龙吼剑谁屠？代亲痛沥
呼号血，报国劳陈缓赈谟。最是盈盈慈爱泪，沂流世
代涌巢湖。”